Balrog

Toy gigantesk enflammen maghdemons (ir nam in Sindarin; in Quenya : Valarauko) sont bayna iens redwoitstens sesens os Medioghehrd. Sont intelligent, meg doler ed ghehdent spehre desaster ed destruction quanlibt. Ir dekhschaticst physic arme est ir enflammet bich, yed ir alter hand ops dehrjt un secundar weben, kam un eins au un gada. Antgripes iens ghehdt tik suwes intense gvols ed enorm aydhens. Cadanghen kafi foll quel se siniet bihe empuct ab tom monster vibihiet shayad-ye disschtukelt ab ia staur memsa ios Balrog sei ne habiet ja nohcen ob terror. Ies Balrogs "pleuke" uper obstacles ed ne skeule ghange ep id grund ploisko kun rewos est reducen. Ghehdent yaschi modifie muhim-ye ir buliende. 
thumb|330x330px 
Is Balrog os Is Ringenpoti est mer-ye udwekwnt ka "is Balrog" in ia westscribens. Est un tem terrifiend ses quem sei ter habiet esen alyos, eys presence ne habiet remanen nedyohrct. Lakin shayad buir alyi Balrogs kapant enderdien kun ir poti buit vict, tem quem is Balrog ios Moria. Solga circumstances maghient explie id fact ma ne buir detegen. Ye id Prest Aiwo, buir maung Balrogs eentghi ies slougs os Morgoth iom Kyehrsen Peind, mayster vasyen temsen ed mentor os Sauron. Id cataclysme quod sohkwit id fin os Morgoth bedohlv eys quasi hol horde. 
Ex vasyens tenientitats Medioghehrd, ploisko Sauron, nel behandt uno nerce tem extraordinar quem ies Balrogs. In-kap, gwiveer in ia Nemerti Lands, kam ies Istari ed Sauron. Ir augos comparen tei im weikers Medioghehrd est enorm. Hatta i dragons baynt iens Balrogs. Buir describen ye different weidsa ab i rar individus qui hant surviven kafi diu kay tolke de iens : ies Balrogs sont sammel ex skadhs ed flammes, enorm ed changend, "skadhpterct" ed viskeus, neter quem el mierst ogvi, behrnt ardent bich ed eins om fabuleus mege ed augos. Ka peind, Legolas iom kiel "iom megst Elfenplaga, ploisko iom Poti ios Deusk Tor". Gandalf katuit unte dec diens protie iom Balrog ios Moria pre ghehde vinces iom.